  Майя Бывальцева 27-тӥ шуркынмонэ, Удмурт кыллэн нуналаз, элькунысь Дышетон удысысь йӧскалык ужпумъёсты эскеронъя тодос институт покчи но инъет ёзо школалы дасям «Удмурт кыл», «Удмурт литература» но «Ӟеч-а, бур-а, удмурт кыл!» электрон учебникъёсын тодматоз. Со сярысь ужъюртлэн  вотэсысь огиназ ивортэмын. Удмурт кылэн тунсыкъяськисьёс учебникъёслэн авторъёсынызы пумиськыны, бичетъёслэн пуштросэнызы но техника ласянь луонлыкъёсынызы тодматскыны быгатозы. Со сяна, Институтлэн выль поттэм книгаосыныз адӟытон радъямын луоз. Ужрад 14 часын Дышетонъя но тодосъя министерстволэн конференц-залаз (М. Горький урам, 73) ортчоз. Тодэ вайытом, азьвылгес ивортӥзы вал, Удмурт кыллэсь нуналзэ пусъён ужрадъёс Ижкарын укмыс интыын ортчозы шуыса. Со сяна, нимысьтыз пумиськонъёс Москваын но Венгриын ортчозы. Удмурт кыллэн нуналэз сярысь вань иворъёс Тегъёс: Дышетон Ижкар Удмуртия удмурткыл  